CELEX: 32021D0755
Language: lv
Date: 2021-05-06 00:00:00
Title: Komisijas Īstenošanas lēmums (ES) 2021/755 (2021. gada 6. maijs), ar ko saskaņā ar Eiropas Parlamenta un Padomes Regulu (ES) 2017/625 nozīmē Eiropas Savienības atgremotāju un zirgu dzimtas dzīvnieku labturības references centru (izziņots ar dokumenta numuru C(2021) 3009) (Dokuments attiecas uz EEZ)

10.5.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 163/5
               
            
         KOMISIJAS ĪSTENOŠANAS LĒMUMS (ES) 2021/755
         (2021. gada 6. maijs),
         ar ko saskaņā ar Eiropas Parlamenta un Padomes Regulu (ES) 2017/625 nozīmē Eiropas Savienības atgremotāju un zirgu dzimtas dzīvnieku labturības references centru
         
            
               (izziņots ar dokumenta numuru C(2021) 3009)
            
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2017/625 (2017. gada 15. marts) par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (1), un jo īpaši tās 95. panta 1. punktu,
         tā kā:
         
                     (1)
                  
                  
                     Regulā (ES) 2017/625 ir izklāstīti noteikumi par oficiālo kontroļu un citu oficiālo darbību veikšanu, arī par Eiropas Savienības dzīvnieku labturības references centru izraudzīšanu un nozīmēšanu. Eiropas Savienības dzīvnieku labturības references centri atbalsta Komisijas un dalībvalstu horizontālās darbības dzīvnieku labturības prasību jomā, kas minēta Regulas (ES) 2017/625 1. panta 2. punkta f) apakšpunktā.
                  
               
                     (2)
                  
                  
                     Ar Komisijas Īstenošanas regulu (ES) 2018/329 (2) tika nozīmēts Eiropas Savienības dzīvnieku labturības references centrs, kas saskaņā ar tā darba programmu galveno uzmanību pievērš cūku labturībai, un ar Komisijas Īstenošanas regulu (ES) 2019/1685 (3) tika nozīmēts Eiropas Savienības mājputnu un citu sīku dzīvnieku labturības references centrs.
                  
               
                     (3)
                  
                  
                     Pēc tam saskaņā ar Regulas (ES) 2017/625 95. pantu Komisija rīkoja atklātu izraudzīšanās procesu, izsludinot uzaicinājumu izraudzīt un nozīmēt Eiropas Savienības atgremotāju un zirgu dzimtas dzīvnieku labturības references centru.
                  
               
                     (4)
                  
                  
                     Šā lēmuma 3. apsvērumā minētajam izraudzīšanās procesam nozīmētā izvērtēšanas un atlases komiteja secināja, ka Zviedrijas Lauksaimniecības zinātņu universitātes un Zviedrijas Dzīvnieku labturības centra (Zviedrija) vadītais konsorcijs, kura sastāvā ir arī Dabas resursu un dzīvības zinātņu universitāte (Austrija), Ellinikos Georgikos Organismos-Dimitra / Veterināro pētījumu institūts (Grieķija), Nacionālais lauksaimniecības, pārtikas un vides institūts (Francija), Dublinas Universitātes koledža (Īrija) un Instituto Zooprofilattico Sperimentale dell’Abruzzo e del Molise “G. Caporale” (Itālija) (“konsorcijs”), atbilst Regulas (ES) 2017/625 95. panta 3. punkta prasībām un ka tam vajadzētu uzņemties minētās regulas 96. pantā izklāstītos pienākumus attiecībā uz atgremotāju un zirgu dzimtas dzīvnieku labturību.
                  
               
                     (5)
                  
                  
                     Tāpēc šis konsorcijs būtu jānozīmē par Eiropas Savienības atgremotāju un zirgu dzimtas dzīvnieku labturības references centru, kurš būtu atbildīgs par atbalsta uzdevumiem, kas iekļauti Eiropas Savienības references centru ikgada vai daudzgadu darba programmās. Šīm darba programmām jābūt izveidotām atbilstoši to attiecīgo darba programmu mērķiem un prioritātēm, kuras Komisija ir pieņēmusi saskaņā ar Eiropas Parlamenta un Padomes Regulas (ES) Nr. 652/2014 (4) 36. pantu.
                  
               
                     (6)
                  
                  
                     Regulas (ES) 2017/625 95. panta 2. punkta b) apakšpunkts nosaka, ka Eiropas Savienības dzīvnieku labturības references centru nozīmē uz ierobežotu laiku vai šo nozīmējumu regulāri pārskata. Tāpēc Eiropas Savienības atgremotāju un zirgu dzimtas dzīvnieku labturības references centra nozīmējums būtu ik pēc pieciem gadiem jāpārskata.
                  
               
                     (7)
                  
                  
                     Nozīmētajam Eiropas Savienības atgremotāju un zirgu dzimtas dzīvnieku labturības references centram būtu jādod laiks sagatavot nākamā budžeta perioda darba programmu. Tāpēc šis lēmums būtu jāpiemēro no 2021. gada 1. jūnija,
                  
               IR PIEŅĒMUSI ŠO LĒMUMU.
         
            1. pants
            
               1.   Ar šo par Eiropas Savienības dzīvnieku labturības references centru, kas atbalsta Komisijas un dalībvalstu horizontālās darbības atgremotāju un zirgu dzimtas dzīvnieku labturības prasību jomā, nozīmē šo konsorciju:
               
                  Nosaukums: Zviedrijas Lauksaimniecības zinātņu universitātes un Zviedrijas Dzīvnieku labturības centra (Zviedrija) vadītais konsorcijs, kura sastāvā ir arī Dabas resursu un dzīvības zinātņu universitāte (Austrija), Ellinikos Georgikos Organismos-Dimitra / Veterināro pētījumu institūts (Grieķija), Nacionālais lauksaimniecības, pārtikas un vides institūts (Francija), Dublinas Universitātes koledža (Īrija) un Instituto Zooprofilattico Sperimentale dell’Abruzzo e del Molise “G. Caporale” (Itālija)
               
                  Adrese: 
               
                           
                              P.O.
                              Box 7068
                           
                        
                     
                           750 07 Uppsala
                        
                     
                           ZVIEDRIJA
                        
                     
            
               2.   Šo nozīmējumu pārskata ik pēc pieciem gadiem, sākot no šā lēmuma piemērošanas dienas.
            
         
         
            2. pants
            Šo lēmumu piemēro no 2021. gada 1. jūnija.
         
         
            3. pants
            Šis lēmums ir adresēts dalībvalstīm.
         
         
            Briselē, 2021. gada 6. maijā
            
               
                  Komisijas vārdā –
               
               
                  Komisijas locekle
               
               Stella KYRIAKIDES
            
         
         
            (1)  OV L 95, 7.4.2017., 1. lpp.
         
         
            (2)  Komisijas Īstenošanas regula (ES) 2018/329 (2018. gada 5. marts), ar ko nozīmē Eiropas Savienības dzīvnieku labturības references centru (OV L 63, 6.3.2018., 13. lpp.).
         
            (3)  Komisijas Īstenošanas regula (ES) 2019/1685 (2019. gada 4. oktobris), ar ko nozīmē Eiropas Savienības mājputnu un citu sīku dzīvnieku labturības references centru (OV L 258, 9.10.2019., 11. lpp.).
         
            (4)  Eiropas Parlamenta un Padomes Regula (ES) Nr. 652/2014 (2014. gada 15. maijs), ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr. 178/2002, (EK) Nr. 882/2004 un (EK) Nr. 396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr. 1107/2009 un atceļ Padomes Lēmumus 66/399/EEK, 76/894/EEK un 2009/470/EK (OV L 189, 27.6.2014., 1. lpp.).